PriceWatch -tutkimus
Etusivu » Sivustot » PriceWatch -tutkimus
Huhtikuu 2016viikko 17
Seuraava PriceWatch Green -tutkimus ilmestyy elokuussa
PW173_2000
PW173_Green_2000
PW173_5000
PW173_Green_5000
PW173_10000
PW173_Green_18000_yo
PW173_18000_kausi
PW173 18000_yo
LisätietoaEKOenergiamerkitystä sähköstä
Viimeisin PriceWatch -tiedote:
PriceWatch_173_29.4.2016
Tärkeää tietoa hintavertailusta
Energia-alan yritysten sekä median edustajat voivat tiedustella lisää PriceWatch -tutkimuksesta ja sähkön hinnoista Teemu Närvältä (0400 817 006). Kuluttajaneuvontaa emme valitettavasti voi tarjota.
PriceWatch on kuukausittainen hintavertailututkimus. Julkaisemme sähkön tarjoushintoja, jotka olemme saaneet soittamalla sähköyhtiöihin ja tekeytymällä tavallisiksi sähkötarjousta pyytäviksi kuluttajiksi. Saamamme hinnat ovat siis tutkimuksen tekohetkellä voimassa olleita tarjoushintoja sellaisista yhtiöistä, jotka ovat sillä hetkellä tarjonneet sähköä valtakunnallisesti.
Kaikki vertailussamme mukana olevat sähkön hinnat sisältävät kaikki sähköenergian hintaan kuuluvat kiinteät maksut sekä verot. Hinnoissa ei ole huomioitu sähkön siirtopalvelua, sillä sen suuruus riippuu paikallisesta verkkoyhtiöstä eikä sitä voi kilpailuttaa.
PriceWatch on ennen kaikkea sähkönmyyjien käyttöön suunnattu tutkimuspalvelu. Sivumme tarjoaa kuitenkin myös kuluttajille suuntaa-antavaa tietoa kulloinkin edullisimmasta sähkönmyyjistä.
Huomioithan, että sähkönmyyjät voivat muuttaa tarjoushinnoitteluaan useinkin, joten kysyttäessä hinnat eivät välttämättä ole samat kuin sivuillamme mainitut. Saat kuitenkin tietoa siitä, kuinka paljon suurin piirtein voit säästää sähkönmyyjää vaihtamalla ja mistä yhtiöistä kannattaa sähkötarjouksia kulloinkin pyytää.
Mukana olevat sähkötuotteet ja kulutusmäärät
PriceWatch -hintavertailussamme hinnat ovat yleissähkötariffin mukaisia myyntihintoja seuraavissa kulutusluokissa: 2 000 kWh/v, 5 000 kWh/v ja 10 000 kWh/v.
18 000 kWh/v -kulutusluokassa tariffeina ovat yösähkö (jossa 55 % sähkönkulutuksesta tapahtuu päivällä ja 45 % yöllä) sekä kausisähkö (jossa 69 % sähkönkulutuksesta tapahtuu kesäaikana ja 31 % talviaikana). Huom! Näiden tariffien aikajaksotukset vaihtelevat runsaastikin yhtiöstä riippuen, joten ne kannattaa tarkistaa tarjousta pyydettäessä. Tyypillisesti yösähkö-tariffissa päiväajaksi määritellään klo 07 ja klo 22 välinen aika. Kausisähkötariffissa talviajaksi määritellään tyypillisesti ma-pe, ma-la tai ma-su klo 07 ja klo 22 välinen aika marraskuun alusta maaliskuun loppuun.
Teemme neljä kertaa vuodessa myös PriceWatch Green -tutkimuksen, jossa seurataan vihreän sähkön tarjoushintoja seuraavissa kulutusluokissa: 2 000 kWh/v, 5 000 kWh/v ja 18 000 kWh/v (yösähkö ja kausisähkö).
Tutkimuksessamme ovat mukana toistaiseksi voimassaolevat ja määräaikaiset sähkön tarjoushinnat. Useat sähkönmyyjät tarjoavat lisäksi markkinahintaperusteista sähkösopimusta, jossa sähkön hinta on sidottu Pohjoismaisen sähköpörssin markkinahintaan ja muuttuu sen mukana jatkuvasti. Tällaisia tuotteita ovat esimerkiksi Turku Energian Markkinasähkö - sekä Fortumin Tarkka -sopimus. Tällaiset markkinahintaperusteiset sähkösopimukset eivät ole mukana PriceWatch -hintavertailussamme.
Energia ja aluekehittäminenLevón-instituutin Energia ja aluekehittäminen -vastuualue on erikoistunut energiasektorin ja aluekehittämisen tutkimus- ja kehittämishankkeisiin....
Levón-instituuttiAjankohtainen koulutustarjontamme Johtaminen ja organisaatiot
Levón-instituutti on Vaasan yliopiston...
Päivitetty 11.05.2016 - Verkkotoimitus